Most robbant a hír! A hatóságok szerint Brian is eltűnt.
Több tucat tüntető vonult le Florida azon negyedébe,
ahol Brian Laundrie szülei élnek.
Azt mondják, nem mennek el, amíg válaszokat nem kapnak.
Félre az útból!
Óriási fordulat az ügyben. Most már két eltűnt fiatalról beszélünk.
Mikor megtudtam, hogy Brian eltűnt, arra gondoltam:
„Nem tűnt el. Menekül.”
Senki sem tudja, hol van. Se a rendőrség, se az FBI.
A szülők szerint ők sem.
A szakértők azt elemezgetik,
hogy vajon a saját életét ment elvenni,
vagy inkább menekül.
Gabby még mindig nem volt meg,
és az az ember, aki vele volt, most szintén eltűnt.
A figyelem Gabbyről Brianre irányult,
miközben én még mindig nem kaptam vissza a lányomat.
A média is Brian eltűnésével volt elfoglalva,
de ezen a ponton
holttest nélkül bűncselekményünk sem volt.
Nem tartóztathattuk le Briant.
Ezért minden erőnkkel Gabby megtalálásán voltunk.
AMERIKAI GYILKOSSÁG: GABBY PETITO
A hatóságok még mindig nem tudnak a hollétéről.
A hatóságok kérik, hogy aki látta őket együtt, forduljon az FBI-hoz.
A lakosság segítségét kértük, és meg is kaptuk.
Napi két-háromszáz tipp érkezett az ország minden tájáról.
Ma valaki kitette, hogy talált egy képet Gabbyről
egy másik személy fotójának hátterében.
Csak görgettem a telefonomon,
és megláttam egy TikTok-posztot
egy Miranda nevű lánytól.
Hali, Miranda Baker vagyok, és augusztus 29-én
a barátommal elvittük Briant a Grand Teton Nemzeti Parkba.
Remélem, ezzel segítek azonosítani őt,
mert TikTokon láttam, hogy keresik.
Egyből eszembe jutott, hogy én is felvettem ott valakit.
Azonnal felhívtam a Teton megyei seriffet.
A furgon utolsó ismert helye
kulcsfontosságú volt a keresési terület leszűkítéséhez.
Úgy szeptember második hete lehetett,
amikor elkezdtünk hallani Gabbyről.
Ha egy nomád eltűnik,
az gyorsan terjed a közösségben.
Mindenhol ott volt.
Bár még nem erősítették meg, hogy Gabby az…
Figyeltük az idővonalat.
Az FBI augusztus 21. és 24. közöttre becsülte az eltűnést,
és mi akkor még nem voltunk ott.
Augusztus 27-e volt, amikor helyet kerestünk éjszakára.
A barátaink azt mondták, „Csekkoljátok Spread Creeket!”
Elmentünk, megaludtunk és indultunk is tovább.
Épp a 27-én készült Spreed Creek-i YouTube-videónkat szerkesztettem,
amikor a telefonom mellett ülve
megjelent egy értesítés az egyik lakókocsis barátunktól:
„Red White and Bethune, csekkoljátok a felvételeiteket,
mert változott az idővonal!”
Olvastam a National Park Service posztját,
miszerint az eltűnés augusztus 27-re vagy 28-ra tehető.
Azonnal elfehéredtem, kiment minden erő a lábamból,
mert tudtam, hogy megvan.
Az a furgonja.
Az Gabby furgonja.
Mondom, ezt posztolnunk kell!
Világgá kell kürtölnünk, azonnal!
GABBY PETITO FURGONJA VAN A VIDEÓN?
Mire másnap felébredtünk, több mint egymillióan nézték meg.
Majdnem felugrottam a helyemről. Ott a furgon. Megvan.
Helyszíni kirendeltségben voltam, amikor megkaptuk a Bethune-videót,
és valóban úgy tűnt, Spread Creek környéke az.
Amint odaértem, ahol a furgont parkolni látták,
megnyitottam a videót, és láttam, hogy a háttér egyezik,
akárcsak a lakókocsi által hagyott keréknyomok a földön.
Ez alátámasztotta a telefontársaságtól kapott információkat,
és így pontosabban meghatározhattuk a keresési területet.
SZEPTEMBER 19.
A keresés második napján
a folyó fenekére összpontosítottunk,
azon a környéken, ahol vélhetően utoljára kempingeztek.
A vadonban kutakodni lóháton a legpraktikusabb,
így elindítottunk egy lovas csapatot Spread Creek irányába,
és persze gyalog is folytattuk a keresést.
Egyszer csak
a csapat egyik tagja meglátott valamit, ami egy emberi testnek tűnt.
Az oldalán feküdt.
Egy pulcsiba volt bebugyolálva.
Augusztus 27. az utolsó nap, amikor Gabby bizonyítottan életben volt.
És mi szeptember 19-én találtuk meg.
Úgy véljük, a két időpont között ugyanabban a testhelyzetben volt.
A földön, előtte volt egy égésnyom, mintha valaki tüzet akart volna gyújtani,
de nem találtunk tűzgyújtásra alkalmas anyagot.
A csizmája le volt véve,
és a teste, illetve a tűz mellett hevert.
A testhelyzete természetellenes volt,
a nyomozóknak akkoriban úgy tűnt, hogy a tetthelyet megrendezték.
Repülési tilalmat vezettünk be a Nemzeti Park felett.
De még így is voltak olyan hírügynökségek,
amelyek helikoptereket küldtek arra.
Azonnal gondoskodnunk kellett a tetthely
és Gabby méltóságának védelméről.
A halottkém megállapította, hogy a halál oka gyilkosság volt,
amit tompa erejű trauma és kézi fojtogatás okozott.
Az érzések…
csak úgy kavarogtak bennünk.
Mind másféle kimenetelben reménykedtünk.
Az FBI-felügyelő azonnal elment értesíteni a családot,
hogy tőlünk értesüljenek róla, ne az országos médiából.
TETON MEGYEI SERIFFHIVATAL
Szeptember 19-én reggel
azt mondták,
földi maradványokat találtak, melyek megegyeznek Gabbyvel.
Megkérdeztem, hogy biztos?
„Biztosnak kell lenniük, mielőtt telefonálok!”
Azt mondta: „Nem szívesen, de muszáj megmutatnom pár dolgot,
ami alapján azonosíthatja.”
Gabby volt az.
A földön feküdt,
a bal oldalán, magzatpózban.
A haja… kilógott a kapucni alól, és eltakarta az arcát.
Csak feküdt ott…
hetekig feküdt a földön.
A vadonban.
Ott hagyták, mint egy kupac szemetet.
Az, aki elvileg szerette őt.
Összeomlottam. És meg kellett fognom a telefont…
össze kellett szednem magam,
hogy felhívjam Nikit,
Joe-t és Tarát, és konferenciahívásban elmondjam,
hogy tőlük 3000 kilométerre a lányunkat holtan találták meg.
Életem legnehezebb telefonhívása volt.
GABBY APJA
Emlékszem, szeptember 19-én felhívtak,
hogy többé nem láthatom a lányom.
Semmire nem emlékszem.
GABBY MOSTOHAANYJA
Életünk
legszörnyűbb napja volt.
Sokat gondolok az utolsó pillanataira.
Biztosan félt.
Ha félt, mindig felhívott vagy engem, vagy Jimet, vagy Nikit.
Vajon…
Kire gondolhatott akkor?
Kinyitottam a hátsó tolóajtót,
mert a gyerekek odakint voltak,
és kértem, hogy jöjjenek be.
Mindenképp én akartam elmondani.
Az volt életem legrosszabb pillanata.
Határozottan összetörtem. Nem kicsit.
Nem is tudom, hogy felfogtam-e valaha úgy igazán.
Soha nem láttam a lányokat úgy összeomlani.
Tudták, hogy a nővérük többé nem jön haza.
Üzenetet kaptam az egyik riportertől.
„Láttad a híreket?”
Elszorult a szívem.
„Holttestet találtak.”
Akkor, életemben először konkrétan szóhoz sem jutottam.
Soha nem éreztem olyat.
Az a legrosszabb, hogy ez nem is veszteség.
Őt elvették.
Valaki más úgy gondolta, hogy joga van
örökre elvenni tőled azt, akit szeretsz.
Friss hírek Gabby Petito eltűnése kapcsán…
Épp a híradót néztem,
amikor robbant a hír, hogy megtalálták a holttestét.
Összeomlottam.
Ő volt az első szerelmem.
Amikor jött a hír,
hogy megtalálták a holttestét,
nem tudtam, mit gondoljak.
Ki akartam kapcsolni vagy fel akartam ébredni,
mintha csak egy rossz álom lett volna.
Amint megtaláltuk Gabbyt,
a nyomozást még jobban kiterjesztettük.
Figyelmünk középpontjába a gyanúsított azonosítása került,
valamint az, hogy bizonyítékot gyűjtsünk
és bíró elé vigyük az ügyet.
AUGUSZTUS 27. EKKOR LÁTTÁK UTOLJÁRA GABBYT ÉLVE
Tudjuk, hogy augusztus 27-én
egy óra körül
Brian és Gabby Jacksonban volt, a Merry Piglets nevű étteremben.
Egy nő azt mondta, tanúja volt,
amint Gabby és Brian valamin vitatkoztak.
Brian eléggé feldúltnak tűnt.
Sőt, egyenesen dühös volt.
Hirtelen felpattantak és kimentek az étteremből.
Gabby nagyon ideges volt. Sírt.
Amikor 27-én felhívott…
Akaratlanul is belegondolok, hogy talán ha felveszem a telefont,
segíthettem volna, vagy talán nem történik ez.
Utána a Whole Foodshoz mentek, amint az a kamerán is látszik.
A Whole Foodsból távozva
Jacksonból Spread Creek felé indultak.
Bethunék videóján az útról lehúzódott fehér furgon
18:00 és 18:30 között látható.
Ahogy elhaladtunk mellette,
a furgon nagyon sötétnek, zártnak tűnt.
Azt gondoltam, kirándulni mentek,
vagy csak élvezik a vadont.
Este 19:15 körül
küldte az utolsó üzenetet édesanyjának.
SZAKÍTOTTATOK?
Azt írta, hogy jobban keresne szólózó női lakóautósként.
Vissza tudtuk nézni a számítógép-használati előzményeit.
Fél 9 körül fájlokat másolt a számítógépről a merevlemezre,
így szerintünk akkor még életben lehetett,
mert a fájlok videófájlok voltak,
és ez összhangban volt a korábbi szokásaival.
Másnapról
semmi információ nem utal arra, hogy Gabby életben volt.
Megnéztük Gabby összes eszközét, vagyis a telefonját és a számítógépét,
és azon a ponton túl nem volt mozgás.
A nyomozás megállapította, hogy Brian megölte,
majd elvitte oda, ahol rátaláltunk.
AUGUSZTUS 28.
Augusztus 28-án
Brian elhagyta Spread Creek környékét,
és túrázni indult észak felé, a Colter Bay kemping irányába.
Útközben fotókat készített.
Volt köztük néhány festői, és volt jó pár fotó,
amelyik elhullott állatok csontjait ábrázolta.
Augusztus 29-én
a mobiltorony adatai szerint 13:20-kor
felhívta az édesanyját, Robertát, és 55 percen át beszéltek.
Az apja ezután ügyvédhez fordult.
Majd délután fél négyig oda-vissza telefonálgattak egymásnak.
A telefontársaságoktó kapott adatok szerint Brian túrázás közben
üzeneteket küldözgetett Gabby telefonjára,
amely Spread Creeknél maradt.
A LÁTOGATÓKÖZPONT ELŐTT ÜLÖK.
ALIG VÁROM, HOGY LÁSD A HEGYEKET! BÁR IDE KÜLDHETNÉD A DRÓNT!
Hali, Miranda Baker vagyok, és augusztus 29-én
a barátommal elvittük Briant a Grand Teton Nemzeti Parkba.
Aznap, 29-én, 17:55-kor
Miranda Baker felvette Briant,
és elfuvarozta déli irányba, Jackson felé.
Olyan 18:30 vagy 18:45 körül Norma Jean vette fel
és vitte el a Spread Creek kemping bejáratáig,
ahol a furgont hagyta.
CSODÁLOM, HOGY ELMENNEK AZ ÜZENETEK. FELVESZEL HOLNAP?
A Gabby telefonjára küldött üzenetek nem lettek elolvasva addig,
amíg Brian vissza nem ért Spread Creekhez, ahol a telefon volt.
SZERETLEK, KINCS, HOLNAP TALI
A két telefon közötti interakció szinte azonnali volt.
Brian mindkét telefont a kezében fogta, és magának írogatott.
Nyilvánvaló volt, hogy alibit akart teremteni.
AUGUSZTUS 30.
Augusztus 30-án Brian Wyomingból visszautazott Floridába.
Gabby telefonjáról üzenet érkezett az édesanyja telefonjára,
melyben azt kéri, beszéljen a papájával,
mert próbálja elérni Gabbyt.
Több benzinkúton is megállt.
A hitelkártya-nyilvántartásból tudjuk, hogy Gabby kártyájával fizette a benzint.
Az út során egy Zelle-ügyletre is sor került
Gabbytől Brian felé,
ÖN SIKERESEN PÉNZT KÜLDÖTT A ZELLE-VEL
azzal az üzenettel, hogy „Viszlát, Brian, többé semmit nem kérek tőled.”
És átutalt 700 dollárt Gabby számlájáról Brian számlájára.
Tudjuk, hogy Gabby ekkor már nem élt, és Brian használta a különböző eszközöket,
hogy ezt elküldje magának.
Ezek alapján Brian eltűnt személyből
szövetségi körözött lett.
FELFEGYVERZETT ÉS VESZÉLYES LEHET
Szeptember 23-án szövetségi elfogatóparancsot adtak ki Brian ellen.
Lehet, hogy fegyvere van, nem?
Igen.
Utolsó esély! Ha a fészerben van, jöjjön ki!
Friss hírek! A hatóságok elfogatóparancsot adtak ki Brian Laundrie ellen.
Az FBI arra kéri a lakosságot, hogy segítsenek rátalálni.
Csak az FBI több mint 4000 tippet kapott.
Nézzétek, mit mutattak YouTube-on!
Ott egy ember, aki fel-alá járkál ezen a videón.
Sokan mondják, hogy hasonlít Brian Laundrie-re.
A fotót készítő hölgy azt mondta, a rendőrautó láttán az erdőbe menekült.
Lencsevégre kapták Brian Laundrie-t Ocalában, Floridában.
Dog, a fejvadász is csatlakozott Brian Laundrie kereséséhez.
Tudom, hogy ismer engem. Valószínűleg az egyik rajongóm.
Ha szagot fogunk… Ha szagot fogunk, neki vége.
Hogy megtudjuk, mi történt, vissza kellett követnünk Brian lépéseit.
Szeptember 14-én reggel,
három nappal azelőtt, hogy a szülei jelentették az eltűnését,
megtudtuk, hogy valaki huzamosabb ideig
a parkban hagyta a kocsiját.
Jelentették is a North Port-i rendőrkapitányságnak.
Rákerestek a rendszámra, és kiderült,
hogy Laundrie-ék autója az.
Miután megtudták, hogy parkolási büntetést kapott,
elmentek a kocsiért a parkhoz, és hazavitték.
Ez a Mustang az?
Hol van Gabby?
Értesítették a rendőrséget, hogy az, ahol a járművet megtalálták,
Brian egyik kedvenc kirándulóhelye volt.
Megtudtuk, hogy Brian azt mondta, kirándulni indul,
hogy kifújhassa a fáradt gőzt, és megszabaduljon a nyomástól,
amit a házuk előtt összegyűlt tömeg jelentett.
Válaszokat akarunk!
Magával vitt egy hátizsákot tele túrafelszereléssel, sátorral, kajával.
Azt gondolták, majd visszatér.
Nem volt szokatlan Briantől, hogy napokig az erdőben tartózkodjon.
Ezért volt az, hogy Laundrie-ék nem szóltak a rendőrségnek az autóról,
mert kitartottak amellett, hogy haza fog menni.
A rendőrség beismerte, hogy szem elől tévesztették Brian Laundrie-t,
miután összekeverték őt az anyjával.
A RENDŐRSÉG SZERINT BRIANNEL HASONLÓ A TESTALKATUNK.
BRIAN BIZTOSAN MEGSÉRTŐDNE
IGEN, MINDENKI EZEN NEVET, MERT AMÚGY EGYÁLTALÁN NEM HASONLÍTOTOK
AZ EGYIK ALACSONY, KEREKDED ÉS NAGY FENEKŰ
A MÁSIK ALACSONY, STÍLUSOS ÉS FORMÁS
BIZTOSAN A KALAP A HIBÁS!
TUTI A LEGJOBB EMBERÜKET ÁLLÍTOTTÁK RÁ
Szeptember 18-án
megkezdtük Brian keresését a parkban, ahol a Mustangot megtalálták.
Nem volt könnyű keresés.
A Myakkahatchee és a Carlton Reserve
lényegében egyetlen hatalmas park.
Körülbelül 65 négyzetkilométer, azaz több mint 6500 hektár.
Látni fogják majd az útvonalat,
de ez itt keresztezi.
Az állami és helyi partnereinkkel egyaránt együttműködtünk.
Önkéntes ügynökségek is részt vettek.
A kettes csapat Sarasota megye felé indul.
Mindenki részt akart venni a keresésben.
Drónokat is bevetettünk, hogy észrevegyük a legapróbb életjelet is,
legyen az egy csomagolópapír a földön vagy akár hőjelek.
Vittünk kutyákat, hátha szagot fognak,
de azokat rendre megtámadták az aligátorok.
Előtte hetekig esett,
így a park teljesen elúszott,
és a keresési területen szó szerint derékig vagy mellkasig ért a víz.
Az emberek hetekig gázoltak benne Brian megtalálásának reményében.
OKTÓBER 20.
BRIAN 37 NAPJA ELTŰNT
Október 20-án
a park igazgatói megnyitották a parkot a nyilvánosság előtt.
Az árvíz miatt volt lezárva.
Tudtuk, hogy amint megnyílik, a Laundrie-család is odamegy,
hogy megpróbálja megtalálni Briant.
A rendfenntartók is kimentek.
Laundrie-ék olyan reggel 7 óra körül kezdték meg a keresést.
Tudták, merre szeret kirándulni a fiuk.
Tudták, hol szeretett tábort verni.
Érezni lehetett a feszültséget a levegőben.
Nem mutattak ki érzelmet.
Körülbelül egy órája keresték,
amikor Chris Laundrie megtalálta Brian vízálló tasakját.
Negyvenöt perccel később
megtalálták Brian maradványait.
Körülbelül másfél kilométerre onnan, ahol a kocsiját hagyta.
A holmija is ott volt.
A ruhái is ott voltak.
A cipője is.
Ő maga viszont teljesen lebomlott, egészen csontig.
BONCOLÁSI JELENTÉS CSONTVÁZMARADVÁNY
A boncolási jegyzőkönyv alapján a halál oka
a fejet ért öngyilkos lőtt seb volt.
A HALÁL MÓDJA: ÖNGYILKOSSÁG (FEJBELÖVÉS)
A szülei találták meg a maradványait.
Lesokkolt.
El sem hittem. Azt hittem, álhír.
„Hogy-hogy? Ennek semmi értelme!”
Őszintén szólva dühös voltam.
Csak… válaszokat akartam,
de amikor megtalálták a maradványait, tudtam, hogy soha nem kapok.
Tudom, hogy sok a kérdés, de még nem mindenre tudjuk a választ.
Igyekszünk mielőbb válaszolni minden kérdésükre.
A vízálló tasakban Gabbyvel közös képeket találtak.
Volt benne egy vízálló füzet is, melybe Brian írt.
Több levelet is írt a családjának,
főleg azt, hogy szereti őket és elbúcsúzik tőlük.
A PATAKNÁL VÉGZEK MAGAMMAL,
HÁTHA AZ ÁLLATOK SZÉTTÉPNEK.
Volt benne egy történet,
ami azt írta le, mi történt Gabbyvel.
EZ EGY VÁRATLAN TRAGÉDIA VOLT.
ÉPP A KOCSIHOZ SIETTÜNK VISSZA. ÁTKELTÜNK A PATAKON.
CSOBBANÁST ÉS SIKOLYT HALLOTTAM. ALIG LÁTTAM.
ALIG LÉLEGZETT, AMIKOR RÁTALÁLTAM… ZIHÁLT…
JÉGHIDEG VOLT A BŐRE. ODAKINT MÁR LEHŰLT.
AMIKOR KIHÚZTAM A VÍZBŐL, NEM TUDTA MEGMONDANI, MI FÁJ.
MÍG ÖLBEN VITTEM, VÉGIG FÁJDALMAS HANGOKAT HALLATOTT.
MELLÉ FEKÜDTEM, ÉS KÉT ERŐTELJES RÁNGÓGÖRCS KÖZÖTT,
FÁJDALOMTÓL ZIHÁLVA AZT KÉRTE, VESSEK VÉGET A SZENVEDÉSÉNEK.
VÉGET VETETTEM AZ ÉLETÉNEK. AZT HITTEM, KEGYES VAGYOK.
DE ABBAN A PILLANATBAN, AMIKOR ELDÖNTÖTTEM, HOGY SEGÍTEK RAJTA,
TUDTAM, HOGY NEM TUDOK NÉLKÜLE ÉLNI.
Brian beszámolóját egyáltalán nem támasztotta alá
Gabby boncolásának eredménye.
A halálának egyetlen oka fojtogatás volt,
és távolról sem az, amit Brian mondott.
SAJNÁLOM A CSALÁDJÁT, MERT SZERETEM ŐKET.
Brian azt írta a leveleiben, hogy New Yorkba akar jönni,
ide, Long Islandre, hogy elém álljon,
és bevallja, mit tett,
én pedig majd elintézhetem.
Mindig is különösnek találtam, hogy azt írta:
„A szüleimet hagyják ki belőle! Semmi rosszat nem tettek.”
Szerintem Roberta „Égesd el, ha elolvastad” levele undorító.
Szeretem az anyukámat,
de eléggé aggasztana, ha ilyen levelet írna nekem.
ÉGESD EL, HA ELOLVASTAD
Amikor először láttuk a levelet,
lesokkolt és dühösek voltunk, hogy hogy írhatott…
olyat?
Egyszerűen gusztustalan.
Felfordult tőle a gyomrom. Azt írta:
„Ha kell, hozom a lapátot és elássuk a testet.”
Azta!
Hűha!
Bár még nem tudni, mennyi köze volt a szülőknek a dologhoz,
de azt biztosan tudjuk, hogy augusztus 29-én
Brian rengeteget telefonált a szüleivel.
Többször is beszéltek egymással.
Mint kiderült, elmondta nekik, hogy Gabby nincs többé,
és ügyvédre van szüksége.
Megtudtuk, hogy Brian egy viharos telefonhívás során
elmondta a szüleinek, hogy Gabby nincs többé,
és segítségre van szüksége.
Ekkor a szülei pénzt utaltak egy ügyvédnek.
Felkeresték az ügyvédjüket, és írtak egy kövér csekket,
majd azt mondták, nem tudnak semmit, csak hogy a lány nincs többé.
Nem tudunk semmit.
Hozzávágsz egy wyomingi ügyvédhez 25 000 dollárt
a nehezen megkeresett pénzedből,
és meg sem kérdezed, mi történt?
Ilyen nincs. Ez hazugság, én mondom!
Ekkora összegért csakis azt kérhették, hogy gyilkossági ügyben képviselje őket.
Akkor már tudtuk, hogy úgysem kapjuk meg a válaszokat, amiket vártunk,
mert a két ember, aki valóban tudta, mi történt,
már nincs köztünk.
A Brianről alkotott képem teljesen összetört.
Szörnyű dolgot tett.
Nem lehet semmissé tenni.
Brian barátja voltam,
de Gabbyhez is nagyon közel álltam.
MEGÉRINTETTE A VILÁGOT
Folyton a családjára gondolok.
Minden nap gyászolsz.
Mosolyoghatsz, de a fájdalom ott van.
- Sosem múlik el. - Sosem múlik el.
2022. OKTÓBER EGY ÉVVEL GABBY HALÁLA UTÁNA
Ellátogatunk Tetonba, Spread Creekhez.
Megnézzük magunknak.
Közösen úgy döntöttünk, hogy szeretnénk ellátogatni oda, ahol Gabbyt megtalálták.
El akartuk vinni Gabby testvéreit.
Elhoztuk Jacksont és Rose-t is.
Amint leszálltunk, az egyetlen, ami kijött a számon, az volt, hogy „te jó ég”.
Gyönyörű volt.
Itt vagyunk Spread Creekben.
Gyönyörű nap van.
Elmegyünk a helyszínre.
Amint odaértünk, ahol Gabby volt,
érezni lehetett a jelenlétét, a lelkét.
Tudom.
Szeretlek, Gabs.
Friss, új.
Gyönyörű pillanat volt.
Elhoztam Gabby hamvait.
A gyerekek körbesétáltak, és keresték, hol szórhatnák szét.
- Anya, megcsináltuk! - Bizony.
Én Gabby húgával mentem,
és olyan nehéz volt,
de közben tudtam,
hogy Gabby pontosan ezt akarná.
Nagyon gyógyító volt mind együtt lenni.
Aznap igazán közel éreztük magunkat Gabbyhez.
Van egy fényképem,
amelyen egy hatalmas aura látható.
Nem tudom, mások hisznek-e benne, de tudom, hogy Gabby is ott volt velünk.
Bár Gabbyt elvesztettük,
általa sok ember megmenekülhetett.
Rengeteg üzenetet kaptunk, hogy
„Gabby történetének hála elhagytam a barátomat.”
„Segítséget kértem, és megteszem, amit tudok.”
Olyan gyönyörű és szívmelengető!
Megalapítottuk a Gabby Petito Alapítványt.
Fel akartuk hívni a figyelmet
a kapcsolaton belüli erőszak veszélyeire és jeleire,
a tudatosságra
és a megelőzésre.
Ha valakinek segítség kell, elég fellépnie az oldalra,
a Gabby Petito alapítvány oldalára,
és ott van egy olyan gomb, hogy „Segítség”.
Rákattintva elvezet a megfelelő forrásokhoz.
Ez a történet egyedülálló,
de el kell mondanom, hogy rengeteg eltűnt ember van odakint, és…
Ők is fontosak.
A munkám fontos.
Az áldozatok élete fontos.
Sok családdal beszéltem,
akik még keresik eltűnt szerettüket,
és ez szívszorító.
Ismét vita tárgya lett, hogy mely ügyek kapnak figyelmet,
és hogy a média látszólag rajong az eltűnt fehér nők eseteiért.
Gondoljunk bele, hogy a közösségben, ahol Gabby Petito eltűnt,
az elmúlt tíz évben több mint 700 őslakos tűnt el,
és senki szóra sem méltatja,
de amikor egy eltűnt fehér nő bukkan fel ott,
az egész világ odafigyel.
Amikor ezt hallottam, az első reakcióm nem volt pozitív.
Megdöbbentett, hogy Gabby bőrszínére hivatkoztak.
Nem azt mondom, hogy Gabby Petito nem fontos.
Csak azt, hogy a médiában túlreprezentálják,
ha fehér nők tűnnek el, és alulreprezentálják,
ha fekete, barna vagy őslakos nők tűnnek el.
Aztán elkezdtem utánanézni.
Az FBI a tavalyi év végén több mint 89 000 eltűnt személyt tartott számon,
akik 45%-a színes bőrű volt,
és csupán a töredéke került be a hírekbe.
A médiának hatalma van.
Sokat jelent az, ha mindenhol ott van valakinek az arcképe.
Terítéken van egy családon belüli erőszakkal kapcsolatos törvényjavaslat,
melyet Gabby Petito szülei is támogatnak.
Nem szabadna félnünk attól, akit szeretünk.
Petito szülei kiállnak a szenátusi 117-es törvényjavaslat mellett,
mely szerint a rendőröknek 11 kérdést kellene feltenniük
annak megállapításához, hogy fennáll-e a bántás vagy gyilkosság veszélye.
Ha ez a veszélyeztetettségi felmérés, amelyet az elmúlt hetekben
én is áttanulmányoztam,
létezett volna,
ha Gabbynél használták volna,
szerintem még ma is élne.
Még mindig nehéz felfognunk, hogy Gabby elment, hogy nincs velünk.
Remélem, hogy büszkévé tettük, és amikor lenéz ránk, arra gondol:
„Köszönöm, hogy a hangom vagytok, amikor én már nem tudok beszélni.”
Valahányszor elszomorodok, mert hiányzik,
hallom a hangját a fejemben: „Anya, jól vagyok, nyugi!”
Azt akarná, hogy éljem tovább az életem,
és ez egy nagyon fontos üzenet.
Mielőtt megismertem Gabbyt,
bántalmazó kapcsolatban éltem.
Gabby győzött meg, hogy többet érdemlek.
Élem tovább az életem, mert Gabby is ezt akarná.
Szerintem jól állok. Büszke lenne rám.
Gabby imádta az életet.
A nagybetűs,
félelmet nem ismerő
életet, amilyen neki volt.
Olyan büszke voltam rá.
Mindennap arra inspirált, hogy jobbak legyünk.
2021. AUGUSZTUS 19-ÉN GABBY PETITO ELINDÍTOTTA YOUTUBE-CSATORNÁJÁT,
KÖZZÉTÉVE ELSŐ ÉS EGYETLEN VIDÓJÁT.
A MEGGYILKOLÁSA ELŐTT A VIDEÓNAK KEVESEBB MINT 500 MEGTEKINTÉSE VOLT.
MÁRA A VIDEÓT TÖBB MINT 7 MILLIÓSZOR LÁTTÁK.
ÉLET AZ ÚTON LAKÓKOCSIS KALANDUNK KEZDETE
AZ EGYESÜLT ÁLLAMOKBAN A NŐK KÖZEL FELE
VÁLIK ÉLETE SORÁN CSALÁDON BELÜL ERŐSZAK ÁLDOZATÁVÁ.
HA ÖN VAGY A KÖRNYEZETÉBEN VALAKI BÁNTALMAZÁS ÁLDOZATA,
INFORMÁCIÓKÉRT ÉS SEGÍTSÉGÉRT LÁTOGASSON EL A WANNATALKABOUTIT.COM-RA.
EZIDÁIG A LAUNDRIE-CSALÁD NEM KELLETT BÍRÓ ELŐTT FELELJEN.
2022-BEN A PETITO-SCHMIDT CSALÁD GONDATLAN EMBERÖLÉS MIATT VÁDAT EMELT
ROBERTA ÉS CHRIS LAUNDRIE ELLEN, MAJD 2024-BEN KIEGYEZTEK.
A LAUNDRIE-CSALÁD AZ ÜGYVÉDJÜKÖN KERESZTÜL ELUTASÍTOTTA A NYILATKOZATTÉTELT.
A feliatot fordította: Egeresi Andrea Tünde